钦定古今图书集成/理学汇编/文学典/第068卷 > 周启明
## 钦定古今图书集成/理学汇编/文学典/第068卷 > 周启明

按《宋史隐逸传》：“启明字昭回，其先金陵人，后占籍处
州。初以书谒翰林学士杨亿，亿携以示同列，大见叹
赏，自是知名，四举进士皆第一。景德中，举贤良方正
科，既召，会东封泰山，言者谓此科本因灾异访直言，
非太平事，遂报罢。于是归教弟子百馀人，不复有仕
进意，里人称为处士。转运使陈尧佐表其行义于朝”，
赐粟帛。仁宗即位，除试助教，就加廪给。久之，特迁秘
书省秘书郎，改太常丞，卒。启明笃学，藏书数千卷，多
手自传写，而能口诵之，有古律诗赋、笺、启、杂文千六
百馀篇。